
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 4 mai  2016               

Pl-x 197/2016                  


AVIZ
asupra Propunerii legislative pentru modificarea Legii nr. 340/2004, republicată, privind prefectul și instituția prefectului
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu Propunerea legislativă pentru modificarea Legii nr. 340/2004, republicată, privind prefectul și instituția prefectului, trimisă cu adresa nr. Pl x 197 din 20 aprilie 2016 şi înregistrată cu nr. 4c-11/581  din 21 aprilie 2016.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins iniţiativa legislativă în şedinţa din 11 aprilie 2016.

Guvernul României a transmis un punct de vedere cu nr. 237/DPSG din 12 februarie 2016 prin care nu susține adoptarea propunerii  legislative.

Consiliul Legislativ a avizat favorabil, cu observaţii şi propuneri iniţiativa legislativă, cu avizul nr.1279 din 8 decembrie 2015.
Propunerea legislativă are ca obiect de reglementare modificarea Legii nr. 340/2004 privind prefectul și instituția prefectului, republicată, cu modificările și completările ulterioare, în sensul reglementării mai concise a studiilor de specialitate pe care trebuie să le aibă personalul din cancelaria prefectului, precum șeful oficiului prefectural.
Membrii comisiei au examinat propunerea legislativă supusă avizării, expunerea de motive,  avizul favorabil, cu observaţii şi propuneri, al Consiliului Legislativ,  precum şi punctul de vedere al Guvernului României în ședința din 4 mai 2016.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a Propunerii legislative pentru modificarea Legii nr. 340/2004, republicată, privind prefectul și instituția prefectului.
În raport de obiectul şi conţinutul reglementării, propunerea legislativă  face parte din categoria legilor organice. 
                          VICEPREŞEDINTE,                                           SECRETAR,

                         Ciprian Nicolae NICA                           Sorin Constantin STRAGEA
Consilier parlamentar, Paul Şerban

